Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 320

1. A szakma — mester szintű — gyakorlása során előforduló legfontosabb feladatok (feladatcsoportok) A mesterjelölt ismerje — a nyomdaiparban alkalmazott árkalkulációt, — a számítógépes szöveg- és képfeldolgozást, — a nyomdaipari alap- és segédanyagokat, azok fizikai, kémiai, alkalmazástechnikai tulajdonságait, a tulajdonságok mérésének módszereit, valamint az anyagok helyes tárolását, — a nyomólemez-készítést, — a nyomólemez beigazítását, — a nyomógép üzembeállítását, működtetését, — az ívvágó gépek üzembeállítását, működtetését, — ívnyomó és tekercsnyomó gépen való nyomtatást, — ellenőrzőskálák használatát, — denzitométerek és spektrodenzitométerek használatát, — tipométer használatát, — a színkeverés szabályait, a festékkeverést, — a négy- és a többszínnyomtatást, — imprimálás szükségességét és folyamatát, — a proof-eljárásokat, — a proof és a nyomat egyeztetésének lehetőségeit és korlátjait, — a felületnemesítési eljárásokat. — az SI és a hazánkban törvényes mértékegységeket, — a speciális nyomdaipari mértékegységek használatát, — mérőeszközök használatát, — a különböző mérési módszerek pontosságát, — a mérési eredmények alapján a hibák korrigálásának lehetőségeit, — a nyomópapírok kiválasztásának szempontjait (méret, szálirány, felületi tulajdonságok, négyzetmétertömeg stb.), — a nyomópapírok helyes tárolását és kondicionálását, — a nyomdafestékek megválasztásának szempontjait, — a segéd- és adalékanyagok megválasztása szempontjait, — a nyomólemez-készítés technológiáját, minőségének értékelési szempontjait és gyakorlatát, — nedvesítés, festékezés beállítása, — példányszámnyomtatás során fellépő nyomatminőség ingadozások okait, a beavatkozások lehetőségeit, — nyomógép tisztán tartása, karbantartása, — az alap- és segédanyagok megfelelő tárolása, — a géptermi munkafolyamatok szervezése, irányítása, — gazdasági, vállalkozási, munkajogi feladatok, — nyomatok felületnemesítése (lakkozás, fóliázás, kasírozás stb.), — minőség-ellenőrzés.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes